ข้อบังคับสภาทนายความข้อบังคับสภาทนายความว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความพ.ศ. ๒๕๕๖ อาศัยอำนาจตามความในมาตรา ๒๗ (๓)และด้วยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความจึงออกข้อบังคับสภาทนายความว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ พ.ศ.๒๕๕๖ ไว้ดังต่อไปนี้ข้อ ๑ ข้อบังคับนี้เรียกว่าข้อบังคับสภาทนายความว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ พ.ศ. ๒๕๕๖ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อบังคับสภาทนายความว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความ พ.ศ.๒๕๔๗ ทั้งหมดและให้ใช้ความใหม่ในข้อบังคับนี้แทนข้อ ๔ ให้แบ่งส่วนงานของสภาทนายความดังนี้๔.๑ ส่วนกลาง๔.๑.๑ สำนักงานคณะกรรมการช่วยเหลือประชาชนทางกฎหมาย๔.๑.๒ สำนักงานคณะกรรมการสิ่งแวดล้อม๔.๑.๓ สำนักงานคณะกรรมการสิทธิมนุษยชน๔.๑.๔ สำนักงานคดีปกครอง๔.๑.๕ สำนักงานคุ้มครองผู้บริโภค๔.๑.๖ สำนักระงับข้อพิพาททางเลือก๔.๑.๗ สถาบันวิชาชีพกฎหมายชั้นสูง๔.๑.๘ สำนักฝึกอบรมวิชาว่าความ๔.๑.๙ สถาบันพัฒนาวิชาชีพทนายความ๔.๑.๑๐ สถาบันวิจัยและพัฒนากฎหมาย๔.๑.๑๑ สำนักนายกและคณะกรรมการสภาทนายความ๔.๑.๑๒ สำนักงานตรวจสอบและรายงาน๔.๑.๑๓ สำนักงานการงบประมาณ๔.๑.๑๔ สำนักงานเทคโนโลยีและสารสนเทศ๔.๑.๑๕ สำนักงานเลขาธิการ๔.๑.๑๖ สำนักงานการเงินและบัญชี๔.๑.๑๗ สำนักงานธุรการและทรัพยากรบุคคล๔.๑.๑๘ สำนักงานทะเบียนทนายความ๔.๑.๑๙ สำนักงานโฆษกและประชาสัมพันธ์๔.๑.๒๐ สำนักงานทะเบียนแบบการรับรองลายมือชื่อและเอกสาร๔.๑.๒๑ สำนักงานคณะกรรมการมรรยาททนายความ๔.๑.๒๒ สำนักงานกิจการระหว่างประเทศ๔.๑.๒๓ สำนักงานสวัสดิการและสิทธิประโยชน์๔.๑.๒๔ สำนักงานสโมสรกีฬา๔.๑.๒๕ สำนักงานส่งเสริมงานสหกรณ์ออมทรัพย์และการฌาปนกิจ๔.๑.๒๖ สำนักงานการฌาปนกิจสงเคราะห์สภาทนายความ๔.๑.๒๗ สำนักงานพัสดุ๔.๑.๒๘ สำนักงานคดีคุ้มครองประโยชน์สาธารณะและต่อต้านคอรัปชั่น๔.๑.๒๙ สำนักงานวารสารและสิ่งพิมพ์๔.๑.๓๐ สำนักงานทนายความอาสา๔.๑.๓๑ สำนักงานการประชุม๔.๒ ส่วนภูมิภาค๔.๒.๑ สำนักงานสภาทนายความภาค๔.๒.๒ สำนักงานสภาทนายความจังหวัดข้อ ๕ นายกสภาทนายความมีอำนาจหน้าที่ควบคุมดูแลและรับผิดชอบงานของสภาทนายความทั้งปวงข้อ ๖ ให้คณะกรรมการสภาทนายความมีอำนาจหน้าที่ดังต่อไปนี้๑. อุปนายก ประกอบด้วย อุปนายกฝ่ายช่วยเหลือประชาชนทางกฎหมายอุปนายกฝ่ายปฏิบัติการ อุปนายกฝ่ายวิชาการ อุปนายกฝ่ายนโยบายและแผนงานอุปนายกฝ่ายบริหาร อุปนายกฝ่ายกิจการพิเศษ อุปนายกฝ่ายต่างประเทศอุปนายกฝ่ายสวัสดิการและสิทธิประโยชน์ และอุปนายกฝ่ายเทคโนโลยีและสารสนเทศมีอำนาจหน้าที่ช่วยนายกสภาทนายความในการบริหารงานของสภาทนายความ ดังนี้(ก) อุปนายกฝ่ายช่วยเหลือประชาชนทางกฎหมายมีอำนาจและหน้าที่ช่วยควบคุมดูแล รับผิดชอบและบริหารงานของสภาทนายความเกี่ยวกับสำนักงานคณะกรรมการช่วยเหลือประชาชนทางกฎหมายสำนักงานทนายความอาสา และงานที่ได้รับมอบหมาย(ข) อุปนายกฝ่ายปฏิบัติการ มีอำนาจและหน้าที่ช่วยควบคุม ดูแลรับผิดชอบและบริหารงานของสภาทนายความเกี่ยวกับสำนักงานคณะกรรมการสิ่งแวดล้อมสำนักงานคณะกรรมการสิทธิมนุษยชน สำนักงานคดีปกครอง สำนักงานคุ้มครองผู้บริโภคและงานที่ได้รับมอบหมาย(ค) อุปนายกฝ่ายวิชาการ มีอำนาจและหน้าที่ช่วยควบคุม ดูแลรับผิดชอบและบริหารงานของสภาทนายความเกี่ยวกับสำนักฝึกอบรมวิชาว่าความสถาบันวิชาชีพกฎหมายชั้นสูง สถาบันพัฒนาวิชาชีพทนายความ และงานที่ได้รับมอบหมาย(ง) อุปนายกฝ่ายนโยบายและแผนงาน มีอำนาจและหน้าที่ช่วยควบคุมดูแลรับผิดชอบงานและบริหารงานของสภาทนายความเกี่ยวกับสำนักนายกและคณะกรรมการสภาทนายความสถาบันวิจัยและพัฒนากฎหมาย สำนักงานตรวจสอบและรายงาน และงานที่ได้รับมอบหมาย(จ) อุปนายกฝ่ายบริหาร มีอำนาจและหน้าที่ช่วยควบคุม ดูแลรับผิดชอบและบริหารงานของสภาทนายความเกี่ยวกับสำนักงานธุรการและทรัพยากรบุคคลสำนักงานพัสดุ และงานที่ได้รับมอบหมาย(ฉ) อุปนายกฝ่ายกิจการพิเศษ มีอำนาจและหน้าที่ช่วยควบคุม ดูแลรับผิดชอบและบริหารงานของสภาทนายความเกี่ยวกับสำนักงานคณะกรรมการมรรยาททนายความสำนักระงับข้อพิพาททางเลือกสำนักงานคดีคุ้มครองประโยชน์สาธารณะและต่อต้านคอรัปชั่น และงานที่ได้รับมอบหมาย(ช) อุปนายกฝ่ายต่างประเทศ มีอำนาจและหน้าที่ช่วยควบคุม ดูแลรับผิดชอบ และบริหารงานของสภาทนายความเกี่ยวกับสำนักงานกิจการระหว่างประเทศและงานที่ได้รับมอบหมาย(ซ) อุปนายกฝ่ายสวัสดิการและสิทธิประโยชน์มีอำนาจและหน้าที่ช่วยควบคุม ดูแล รับผิดชอบและบริหารงานของสภาทนายความเกี่ยวกับสำนักงานสวัสดิการและสิทธิประโยชน์ สำนักงานสโมสรกีฬาและงานที่ได้รับมอบหมาย(ฌ) อุปนายกฝ่ายเทคโนโลยีและสารสนเทศ มีอำนาจและหน้าที่ช่วยควบคุมดูแล รับผิดชอบ และบริหารงานของสภาทนายความเกี่ยวกับสำนักงานเทคโนโลยีและสารสนเทศและงานที่ได้รับมอบหมาย๒. เลขาธิการ มีอำนาจและหน้าที่ควบคุม ดูแล รับผิดชอบและบริหารงานของสภาทนายความเกี่ยวกับสำนักงานเลขาธิการ สำนักงานการประชุมและงานที่ได้รับมอบหมาย๓. นายทะเบียน มีอำนาจและหน้าที่ควบคุม ดูแล รับผิดชอบและบริหารงานของสภาทนายความเกี่ยวกับสำนักงานทะเบียนทนายความสำนักงานทะเบียนแบบการรับรองลายมือชื่อและเอกสาร และงานที่ได้รับมอบหมาย๔. เหรัญญิก มีอำนาจแหน้าที่ควบคุม ดูแล รับผิดชอบและบริหารงานของสภาทนายความเกี่ยวกับสำนักงานการเงินและบัญชี สำนักงานการงบประมาณและงานที่ได้รับมอบหมาย๕. สวัสดิการ มีอำนาจและหน้าที่ควบคุม ดูแล รับผิดชอบและบริหารงานของสภาทนายความเกี่ยวกับสำนักงานการฌาปนกิจสงเคราะห์สภาทนายความสำนักงานส่งเสริมงานสหกรณ์ออมทรัพย์ และงานที่ได้รับมอบหมาย๖. ประชาสัมพันธ์ มีอำนาจและหน้าที่ควบคุม ดูแล รับผิดชอบและบริหารงานของสภาทนายความเกี่ยวกับสำนักงานโฆษกและประชาสัมพันธ์สำนักงานวารสารและสิ่งพิมพ์และงานที่ได้รับมอบหมายข้อ ๗ กรรมการบริหารภาคมีอำนาจและหน้าที่ควบคุม ดูแล และรับผิดชอบงานของสภาทนายความในส่วนภูมิภาคและงานที่ได้รับมอบหมาย ดังนี้(ก) กรรมการบริหารภาค ๑ รับผิดชอบงานของสภาทนายความและงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๑(ข) กรรมการบริหารภาค ๒ รับผิดชอบงานของสภาทนายความและงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๒(ค) กรรมการบริหารภาค ๓ รับผิดชอบงานของสภาทนายความ และงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๓(ง) กรรมการบริหารภาค ๔ รับผิดชอบงานของสภาทนายความและงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๔(จ) กรรมการบริหารภาค ๕ รับผิดชอบงานของสภาทนายความและงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๕(ฉ) กรรมการบริหารภาค ๖ รับผิดชอบงานของสภาทนายความ และงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๖(ช) กรรมการบริหารภาค ๗ รับผิดชอบงานของสภาทนายความและงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๗(ซ) กรรมการบริหารภาค ๘ รับผิดชอบงานของสภาทนายความและงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๘(ฌ) กรรมการบริหารภาค ๙ รับผิดชอบงานของสภาทนายความและงานที่ได้รับมอบหมายในเขตสำนักงานสภาทนายความจังหวัดของทุกศาลจังหวัดที่เปิดทำการตามเขตอำนาจของอธิบดีผู้พิพากษาภาค๙ข้อ ๘ ประธานสภาทนายความจังหวัดรับผิดชอบงานของสภาทนายความและงานที่ได้รับมอบหมายในเขตสำนักงานสภาทนายความจังหวัดข้อ ๙ กรรมการผู้แทนเนติบัณฑิตยสภามีอำนาจและหน้าที่ให้คำปรึกษา และแนะนำงานของสภาทนายความต่อคณะกรรมการหรือนายกสภาทนายความและปฏิบัติหน้าที่อื่นใดตามที่คณะกรรมการหรือนายกสภาทนายความมอบหมายตามที่เห็นสมควรข้อ ๑๐ กรรมการผู้แทนกระทรวงยุติธรรมมีอำนาจและหน้าที่ให้คำปรึกษา และแนะนำงานของสภาทนายความ ต่อคณะกรรมการหรือนายกสภาทนายความและปฏิบัติหน้าที่อื่นใดตามที่คณะกรรมการหรือนายกสภาทนายความมอบหมายตามที่เห็นสมควรประกาศณ วันที่ ๒๗ มิถุนายน พ.ศ. ๒๕๕๖เดชอุดมไกรฤทธิ์นายกสภาทนายความปริยานุช/ผู้จัดทำ๗ มกราคม ๒๕๕๗โชติกานต์/ผู้ตรวจ๗ มกราคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๘๙ ง/หน้า ๔๑/๒๕ ธันวาคม ๒๕๕๖